open-index/open-wikipedia-markdown huggingface dataset:
Օլավսվերն

**Օլավսվերն** (), Նորվեգիայի ռազմածովային ուժերին պատկանող ռազմաբազա՝ տեղակայված Տրոմսե քաղաքից հարավ 15 կմ, Ֆյորդի,  Ռամֆորդենի և Բալս-ֆյորդի միացման տեղում, Եվրոպական E08 ճանապարհի մոտ։ Ներկա պահին ռազմաբազան չի օգտագործվում որպես զինվորական կառույց։

## Պատմություն
Օլավսվերնը կառուցել են Սառը պատերազմի տարիներին՝ 1967թ.-ին ԽՍՀՄ-ի սահմանից ոչ հեռու։ Այն իրենից ներկայացնում է քարանձավներից կազմված հսկայական կառույց։ Կառուցման արժեքը 40 միլիարդ Նորվեգական կռոն կամ 494 միլիոն ԱՄՆ դոլար է արժեցել։ Ստորգետնյա քարանձավը կառուցել են նորվեգացի ինժեներները, իսկ ամրաշինական աշխատանքները կատարել են ՆԱՏՈյի մասնագետները։ Սառը պատերազմի տարիների ռազմաբազան օգտագործվել է հիմնականում ամերիկյան սուզանավերի կողմից, որոնք հսկում էին Հյուսիսային սառուցյալ օվկիանոսի տարածքները։ Այն իր կարգավիճակը կորցրեց 2002թ.-ին և փակվեց 2009թ.-ին Նորվեգիայի կառավարության կողմից,, ինչի մասին հայտարարվեց Նորվեգիայի խորհրդարանում՝ Ստորտինգում։

2011թ.-ին ռազմական քարանձավ-կայանը աճուրդի հանվեց Նորվեգիայի կառավարության կողմից 105 միլիոն նորվեգական կռոնով (17,5 միլիոն ԱՄՆ դոլար) նորվեգական   կայքում։ Օլավսվերնը, շուրջ 950 հազար քառակուսի մետր տարածքով վաճառվեց 38 միլիոն նորվեգական կրոնով (4,4 միլիոն Եվրո) գործարար Գուննար Վիլհելմսենին, որը իր հերթին վարձակալության տվեց ռուսական հետազոտական նավերին։ Ներկա պահին կառույցը շահագործվում է ռուսական Սեվերնեֆեգեոֆիզիկա ընկերության կողմից։ 2014թ.-ին այնտեղ ձմեռը անցկացրեցին «Ակադեմիկ Նեմչիկով» և «Ակադեմիկ Շատսկի» նավերը։

## Պատահարներ
2005թ.-ի մարտի 14-ին ռազմաբազային տարածքում տեղի ունեցավ արտակարգ պատահար։ Սուզվելու ժամանակ խեղդվեց «Նավակային հատուկ ծառայության» հրամանատար փոխգնդապետ Րիչարդ վան դեր Հորսթը։

## Ծանոթագրություններ

## Արտաքին հղումներ
* Может, купим Пентагон? հոդված: (ռուսերեն)

Կատեգորիա:Նորվեգիայի ռազմածովային ուժեր
Կատեգորիա:Նորվեգիայի քարանձավներ
Կատեգորիա:Ստորգետնյա կառույցներ
Թունե Դամլի

**Թունե Դամլի Աաբերգե** (), նորվեգացի երգչուհի և երգերի հեղինակ, առավել հայտնի է դարձել 2005 թվականին «Իդոլ» նախագծի նորվեգական տարբերակին մասնակցությամբ՝ զբաղեցնելով երկրորդ հորիզոնականը Jorun Stiansen-ից հետո։

## Կենսագրություն
Թունե Դամլին չորս ձայնասկավառակ է թողարկել՝ *[[Bliss (Թունե Դամլիի ալբոմ)|Bliss]]*, *[[Sweet Fever (Թունե Դամլիի ալբոմ)|Sweet Fever]]*, *I Know*, և *Cocool*,  որոնցից երկուսը (Bliss և I Know) ստացել են Նորվեգիայի ոսկե կիարգավիճակ։ Մասնակցել Եվրատեսիլ 2009 նորվեգական մրցույթին և անցել է եզրափակիչ Butterflies երգով՝ վերջին հաշվով զբաղեցնելով երկրորդ հորիզոնականը և զիջելով Ալեքսանդր Ռիբակին։ 2012 թվականի ապրիլին Թունե Դամլին թողարկել է Looking Back անվանումը կրող հավաքածուն։

Դամլին նաև երրորդ հորիզոնականն է զբաղեցրել 2006 թվականին «Պարում են աստղերը» նախագծի նորվեգական տարբերակում։

## Սկավառակագրություն
### Ձայնասկավառակներ

### EP

### Սինգլներ

;Ծանոթագրություններ
Ծանոթագրություն 1։ Մինչև 2009 թվականի թողարկումները ներկայացված են որպես Tone Damli Aaberge, սկսած 2010 թվականից՝ Tone Damli:

### Երաժշտական հոլովակ

## Ֆիլմագրություն
*2006՝ *[[Անտառային եղբայրություն]]*՝ Հիզերի նորվեգական ձայնը

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2009 երգի մրցույթի մասնակիցներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգացի հաղորդավարներ
Յուրդբրուգրոտա

**Յուրդբրուգրոտա** ( կամ **Պլուրագրոտա** ), ստորջրյա քարանձավ-այր Նորվեգիայի հյուսիսային մասում՝ Նուրլանի Րանա համայնքի մոտ։

Քարանձավը հայտնաբերվել է անգլիացի քարանձավախույզների կողմից 1966 թ.-ին և անվանվել է քիչ հեռու գտնվող Յուրդբուրա ագարակի անունով (): Քարանձավի մուտքը գտնվում է Կալվատնետ լճի ամբարտակից մոտ 2 կմ հարավ։

Պլյուդալեն հովիտը հարուտս է կրաքարային նստվածքներով և ապարներով, ինչի հետ կապված Պլուրա գետը լվանալով ափերը՝ առաջացրել է ստորգետնյա կարստային այրեր։ 1960 թ.-ին Կալլվատենտ լճի ամբարտակի կառուցումից հետո լիճը պխտորվեց, իսկ ստորջրյա քարանձավները քչացան։

Յուրդբրուգրոտա քարանձավը հանդիսանում է ամենաերկարներից մեկը։ Ունի 2600 մ երկարություն, իսկ խորությունը հասնում է մինչև 110 մետրի, ինչի շնորհիվ այն գրավիչ է դայվերների համար։ Սուզվելը, այնուամենայնիվ իր մեջ պարունակում է մեծ վտանգ։ Օրինակ 2006 թ.-ի օգոստոսի 16-ին քարանձավում զոհվեց 37-ամյա դայվեր, որի մարմինը 90 մ խորությունից բարձրացնելու համար անհրաժեշտ եղավ Գերմանիայից և Շոտլանդիայից փրկարարներ կանչել։ Նմանատիպ պատահար տեղի ունեցավ նաև 2014 թ.-ի փետրվարի 7-ին, երբ դժբախտ պատահարի հետևանքով 110 մ խորության վրա զոհվեցին երկու ֆին դայվերներ, իսկ երեքը ստացան վնասվածքներ։

## Ծանոթագրություններ

## Արտաքին հղուկմներ
* «Dette er verdens dypeste sumpgrotte» // NRK Nordland, 3. desember 2013 (նորվեգերեն)
* To døde etter dykk i grotte // Dagbladet 7. februar 2014 (նորվեգերեն)

Կատեգորիա:Կրաքարային քարանձավներ
Կատեգորիա:Նորվեգիայի քարանձավներ
Ֆլյոթեմյուսոսթ

**Ֆլյոթեմյուսոսթ** ( կամ ), նորվեգական պանրի տեսակ։ Այն ստացվում է սիճուկից և սերուցքից։ Ֆլյոթեմյուսոսթը համարվում է բրունոստ պանրատեսակի տարատեսակներից մեկը, որն աչքի է ընկնում շագանակագույն երանգով։ Համը հաճելի փափուկ է։

## Պատմություն
Ֆլյոթեմյուսոսթ պանիրը բրունոստ առաջին պանրատեսակն է, որը պատրաստել է Աննա Հովը։ Նա պանրի պատրաստման ժամանակ կովի կաթի մեջ ավելացրել է սերուցք և ստացավ այս տարատեսակը։ Ավելի ուշ ավելացրեց նաև այծի կաթ և ստացավ գյուդբրանդսդալսուստ պանրատեսակը։

Գեյտոստը ֆլյոթեմյուսոսթի տարատեսակներից մեկն է, որը բացառապես պատրաստված է այծի կաթից։ Այն աչքի է ընկնում ավելի կտրուկ համային հատկանիշներով։

## Պատրաստում
Ֆլյոթեմյուսոսթ պանրատեսակտը պատրաստում են կովի և այծի կաթից։ Սկղզբնական փուլում կաթը, սիճուկն ու սերուցքը խառնում են միմյանց հետ և եռացնում։ Կաթի մեջ պարունակող շաքարը կարամելանում է։ Պանիրն ունի փոքր-ինչ կարամելային համ՝ թեթև թթվահամով։ Հենց այդ համային ներդաշնակության շնորհիվ ֆլյոթեմյուսոսթ պանրատեսակը դարձել է հայտնի ամբողջ աշխարհում։ Ի դեպ, բրունոստի արտադրանքի ավելի քան 30 %-ը կազմում է միայն ֆլյոթեմյուսոսթը։

## Կառուցվածք
Դասական Ֆլյոթեմյուսոսթի յուղայնությունը կազմում է շուրջ 33 %: Արտադրվում են նաև այս տեսակի քիչ յուղայնությամբ և առավել քաղցրավուն համերով պանրատեսակներ։

«TINE» ընկերության կողմից արտադրված 100 գրամ Ֆլյոթեմյուսոսթն իր մեջ պարունակում է.

* կալորիականությունը՝ 439 կկալ
* սպիտակուցներ՝ 11 գրամ
* ածխաջրեր՝ 38 գրամ
* ճարպեր՝ 27 գրամ
* կալցիում՝ 330 միլիգրամ
* ֆոսֆոր՝ 360 միլիգրամ
* մագնեզիում՝ 50 միլիգրամ
* վիտամին А 320 μг
* ռիբոֆլավին՝ 0,9 միլիգրամ

Ֆլյոթեմյուսոսթ պանրատեսակը հիանալի կերպով հրամցվում է բուտերբրոդների, վաֆլիների և քաղցր սոուսների հետ։

## Ծանոթագրություններ

## Արտաքին հղումներ
* TINE 

Կատեգորիա:Կովի կաթից պանիրներ
Կատեգորիա:Նորվեգական խոհանոց
Կատեգորիա:Նորվեգական պանիրներ
Սոլվեյգ Քրեյ

**Սոլվեյգ Քրեյ** (, ), ռազմածովային սպա։ Առաջին կին սպան է, ով դարձել է սուզանավի հրամանատար։

## Կենսագրություն
Սոլվեյգ Քրեյը ծնվել է 1963 թվականին Լոնկան բնակավայրում։ Նրա ծնողները եղել են բուժքույր և էլեկտրիկ։

1989 թվականին ավարտել է Նորվեգիայի ռազմածովային ակադեմիան։ Ծառայել է սուզանավերի վրա, սկզբում լինելով ժամապահ, այնուհետև շտուրման։

1995 թվականի փետրվարից մինչև սեպտեմբեր ընկած ժամանակահատվածում անցել է սուզանավերի հրամանատարության վերաբերյալ 26-շաբաթյա դասընթացներ։

1995 թվականի սեպտեմբերի 11-ին Սոլվեյգ Քրեյը ստանձնում է Նորվեգիայի ռազմածովային ուժերի իր տեսակի մեջ գլխավոր համարվող KNM Kobben (S318) սուզանավի հրամանատարությունը, որի շնորհիվ դառնում է Նորվեգիայի պատմության մեջ առաջին կին սպան, ով դարձել է սուզանավի հրամանատար։

Սոլվեյգ Քրեյը ավելի ուշ դառնում է KNM Uredd (S305) սուզանավի հրամանատարը։

2004 թվականին Սոլվեյգ Քրեյը անցնում է թոշակի՝ 3-րդ ռանգի կապիտան կարգավիճակով։

## Ծանոթագրություններ
Բերենբերգ

**Բերենբերգ** (), ամենահյուսիսային գործող հրաբուխը աշխարհում։ Գտնվում է նորվեգական Յան-Մայն կղզու հյուսիս-արևելքում։

Բերենբերգը իրենից ներկայացնում է ստրատոհրաբուխ և պատված է սառցադաշտերով։ Ծովի մակարդակից բարձր է 2277 մ։ Խառնարանի տրամագիծը 1 կմ է։ Այն երկար ժամանակ համարվում էր հանգած, սակայն սկսեց ակտիվության նշաններ ցույց տալ 1970 թ.-ից։ Վերջին ժայթքումը տեղի է ունեցել 1985 թ.-ին։

Բերենբերգ նորվեգերենից թարգմանած նշանակում է «Արջի լեռ»։
250px|thumb|աջից|«Բերենբերգ հրաբուխը Յան-Մայն կղզում» նամականիշ (1957)

## Ծանոթագրություններ

## Արտաքին հղումներ
* Volcano Live — John Search
* [Volcano World — [:en:Oregon State University|Oregon State University]]
* Peakbagger.com
* Peakware.com 
* Բրենբերգի նկարը և նկարագիրը: 
* Остров Ян-Майен 

Կատեգորիա:Նորվեգիայի հրաբուխներ
Կատեգորիա:Ստրատոհրաբուխներ
Կատեգորիա:Ակտիվ հրաբուխներ
Փեր Քվերնե

**Փեր Քվերնե** (, ), հանրահայտ նորվեգացի տիբեթոլոգ և արվեստների պատմագետ։

## Կենսագրություն

1970 թվականի սանսկրիտի մագիստրոսի կոչում է ստացել օսլոյի համալսարանում։ 1970-1975 թվականներին կրոնների պատմության դասախոսություններ է կարդացել Բերգենի համալսարանում։ 1973 թվականին փիլիսոփայության դոկտորի կոչում է ստացել Օսլոյի համալսարանում «Բուդդայական տանտրիական երգերի անթոլոգիա» ատենախոսությամբ։ 1975-2007 թվականներին եղել է Օսլոյի համալսարանի կրոնների պատմության բաժնի պրոֆեսոր, այժմ՝ վաստակավոր պրոֆեսոր։

1976 թվականին Փեր Քվերնեն ընտրվել է Նորվեգիայի գիտության և գրականության ակադեմիայի անդամ։ 1992 թվականից սկսած՝ հանդիսանում է Օսլոյի Մարդկային մշակույթի համեմատական հետազոտությունների ինստիտուտի կառավարաման նախագահ։ Նա հրատարակել է գրքերի շարք, որ վերաբերում են կրոնների պատմությանը, հիմնականում՝ բուդդայականությանը և բոնին։ Վերջին տարիներին նա հրապարակում է նաև արվեստների պատմության վերաբերյալ աշխատանքներ։

1998 թվականի հունիսից լինելով կաթոլիկ՝ Փեր Քվերնեն 2006-2008 թվականներին եղել է Ակադեմիական հետազոտությունների խմբի անդամ Օսլոյի կկաթոլիկական եպիսկոպոսությունում։ 2007 թվականի ապրիլից մինչև 2008 թվականի մայիս աշխատել է Սուրբ Էյստեյնի Սեմինարիայի ուսումնական բաժնի դեկան։ 2010 թվականի հունիսի 29-ից սկսած՝ Սուրբ Օլաֆի տաճարում եկեղեցական քահանա։

## Գիտական հետաքրքրությունների բնագավառներ

* Տիբեթոլոգիա
* Բուդդոլոգիա
* Հինդուիզմ
* 19-րդ դարի շոտլանդական արվեստի պատմություն 
* Կրոնի արվեստ և պատկերագրություն

## Մատենագրություն
* A Norwegian Traveller in Tibet: Theo Sørensen and the Tibetan Collection at the Oslo University Library, New Delhi 1973
* An Anthology of Buddhist Tantric Songs. A Study of the Caryagiti, Oslo 1977, 2. utg. Bangkok 1986.
* Tibet. Bon Religion, A Death Ritual of the Tibetan Bonpos, Leiden 1985
* The Bon Religion of Tibet. The Iconography of a Living Tradition, London 1995
* Religionsleksikon. Religion og religiøse bevegelser i vår tid, Oslo 2002 (sammen med Kari Vogt)
* Verdens hellige skrifter — Tibet, Oslo 2005

## Ծանոթագրություններ

## Արտաքին հղումներ
* Փեր Քվերնեի էջը Օսլոյի համալսարանի պաշտոնական կայքում

Կատեգորիա:Նորվեգացի գիտնականներ
Կատեգորիա:Օսլոյի համալսարանի շրջանավարտներ
Կատեգորիա:Արվեստագետներ
NRK Super

**NRK Super**, մանկական հեռուստատեսային ալիք՝ ստեղծված Նորվեգական հեռարձակման կորպորացիայի կողմից։ Սկսել է հեռարձակումը 2007 թվականի դեկտեմբերի 1-ին, հեռարձակում է առավոտյան 7-ից մինչև երեկոյան 19:00-ն: Հեռուստադիտողները 2-ից 12 տարեկան երեխաներն են։

## Պատմություն
Հեռուստաալիքի հեռարձակումը սկսվել է 2007 թվականի դեկտեմբերի 1-ից Նորվեգական հեռորձակման կորպորացիայի կողմից։ Հեռուստաալիքի և հավաստագրման ստեղծման արժեքը տատանվում էր 50-ից մինչև 60 միլիոն կրոնաների միջև։ Դա NRK-ի պատասխան քայլն էր Նորվեգիայում Disney Channel-ի թողարկումից հետո, որը արդեն հեռարձակվում էր մի քանի տարի շարունակ. երկրի գլխավոր հեռուստառադիոընկերությունը չէր ցանկանում կորցնել մանկական լսարանը և այդ իսկ պատճառով ռիսկային քայլի գնաց։

NRK-ի հեռարձակման լսարանը 100-տոկոսանոց էր, և մանկական հաղորդումների մի մասը հեռարձակվում էր միաժամանակ նոր NRK Super և գլխավոր NRK1 հեռուստաալիքներով։ Սկսած 2010 թվականից՝ հեռուստաալիքը ամբողջովին անկախ դարձավ Նորվեգական հեռարձակման կորպորացիայի այլ նախագծերից և մտավ բոլոր հեռուստափաթեթների մեջ։ Այդ օրվանից մանկական հաղորդումները հեռարձակվում են միայն NRK Super-ով։

2010 թվականի հունվարի 4-ից սկսած՝ հեռուստաալիքով ցուցադրվում են երեխաների համար նորություններ՝ «Supernytt» 18:50-ին։

## Հաղորդումների ծրագիր
* 7:00—13:30՝ ծրագրեր և ֆիլմեր 2—7 տարեկան երեխաների համար։
* 13:30—17:45՝ ծրագրեր և ֆիլմեր 8—12 երեխաների համար (սեփական արտադրության և այլ երկրների հաղորդումներ)։
* 17:45—18:00՝ «Sami» ծրագրեր (սաամյան լեզվով) և «Tid for tegn» (тթույլ սլողություն ունեցող երեխաների մասնակցությամբ հեռուստահաղորդում)։
* 18:00—18:40՝ ծրագրեր և ֆիլմեր 2—7 երեխաների համար։
* 18:40—19:00՝ ծրագրեր և ֆիլմեր 8—12 երեխաների համար։

## NRK Super ռաիդոկայան
2007 թվականի հոկտեմբերի 16-ից սկսած՝ սկսել է գործել ռադիոկայան, որը զուգահեռ հեռարձակվում է ուըղիղ եթերով։ Հեռարձակումն իրականացվում է 6-ից մինչև 21 ժամ։ Ռադիոհաղորդումների մի մասը կատարվում է NRK P1 ռադիոկայանով՝ աշխատանքային օրերին 18:30-ից մինչև 19:00, շաբաթ օրերին՝ 19:00-ից մինչև 20:00:Պ

## Ծանոթագրություններ

## Արտաքին հղումներ
* NRK Super-ի պաշտոնական կայք 

Կատեգորիա:Հեռուստաալիքներ
Կատեգորիա:Մանկական հեռուստաընկերություններ
Բալլադ Սինքլերի մասին

**«Բալլադ Սինքլերի մասին»** (), նորվեգական ազգային երգ, որը գրվել է 178 թվականին նորվեգացի բանաստեղծ Էդվարդ Ստորմի կողմից։ Երգը նվիրված է գնդապետ Ջորջ Սինքլերին, ով գլխավորել է շոտլանդական զորքերը, որոնք վարձվել էին՝ պատերազմելու Շվեդիայի թագավոր Գուստավ II-ի դեմ։ Ջոկատը 1612 թվականի օգոստոսի 26-ին՝ Շվեդիայի ճանապարհին, ընկնում է ծուղակի մեջ, որը կառուցվել էր նորվեգացի գյուղացիների կողմից՝ Օտտա քաղաքի մոտ։ Շոտլանդական ջոկատը ամբողջությամբ ջախջախվել է։

Շուտով երգը մեծ տարածում է գտել նաև Նորվեգիայում և ընդունվել որպես ազգային։ Իր մեծ ճանաչման համար դարձել է Նորվեգիայի ազգային խորհրդանիշներից մեկը։ Բալլադը կատարել են նորվեգացի մի շարք հայտնի երաժիշտներ։
## Երաժշտություն
Երգը հայտնի է երկու երաժշտությամբ։ Երգի տեքստը վերցվել է Գուդբրանդսդալի տեղանքում տարածված երգի խոսքերից։ Երգը, բացի Նորվեգիայից, մեծ տարածում է գտել նաև Ֆարերյան կղզիներում։

1974 թվականին Folque ֆոլկ- ռոք խումբը կատարել է «Բալլադ Սինքլերի մասին» մեկ այլ տարբերակով, որը տարածված է եղել Ֆարերյան կղզիներում։ Վերջինս անհայտ է եղել Նորվեգիայում։ Երգի այդ տարբերակը ներառում է երգչախմբային հատված և նոր տողեր՝
*Vel opp før dag, de kommer vel over den hede*: Երգի օրիգինալ տարբերակում այս տողը չի եղել:
2008 թվականին Týr խումբը, որը կատարում է վիկինգ մետալ, ձայնագրեց երգի իր տարբերակը, որը ներառվել է Land ալբոմում։ Երգի վրա նկարահանվել է նաև տեսահոլովակ։ Երգը անվանվել է «Sinklars Vísa»: Բալլադը կատարել է նաև ֆարրերյան երգչուհի Այվեր Պոլսդոտիրը։

## Ծանոթագրություններ

## Արտաքին հղումներ
* Բալլադի մասին

Կատեգորիա:Նորվեգիայի գրականություն
Գրաավիլոհի

**Գրաավիլոհի** (), **գրավլաքս** ( կամ , , , , , բառացի «գերեզմանային սաղմոն»), ձկնուտեստ, որը դասվում է սառը խորտիկների դասին։ Ուտեստը բնորոշ է Հյուսիսային Եվրոպայի երկրներին, հատկապես Ֆինլանդիային, Շվեդիային, Նորվեգիային, Դանիային և Իսլանդիային։ Գրաավիլոհին իրենից ներկայացնում է բարձր որակի հում ձուկ, որը մարինացվում է։ Սովորաբար մատուցվում է սառը վիճակում՝ սամիթի և մանանեխի սոուսով, կարելյան բլիթներով։ Մատուցվում է հացի վրա քսված կամ եփած կարտոֆիլով։

## Անվան ծագումնաբանություն
**Գրաավի-** արմատը, **գրավ-** (*graavi*, *grav*) ծագում է հյուսիսգերմանական *gräva* «փորել» արմատից, որը իր հերթին առաջացել է **grabą, *grabō* «փոս», «գերեզման» բառույթներից, որն էլ իր հերթին ծագում է հնդեվրոպական **ghrebh-* «փորել» արմատից։ Այդ անվանումը հղվում է պատրաստման միջնադարյան ավանդույթին, որի համար նախատեսված ձուկը բռնվում էր պարտադիր նեղուցներից։ Այնուհետ ձուկը աղ էր դրվում։ Այս մեթոդը սկզբնական շրջանում կիրառվում էր նաև իսլանդական հաուկարլ և շվեդական սյուրստրեմինգ պատրաստելու համար։

## Պատրաստման գործընթացը
left|thumb|250px|Օձաձկան պաշտետից գրաավիլոհի
Հիմնական բաղադրամասերն են՝ գետի կամ ծովի ձուկ (Ատլանտյան սաղմոն, կարմրախայտ, կարելի է օգտագործել նաև խոշոր սիգ), աղ, շաքարավազ, սամիթ։ Ձկնային ֆիլեն ցանվում է աղով, շաքարով, սամիթով և պղպեղով։ Այնուհետև փաթաթում են ֆոլգայով։ Հաճախ ավելացնում են նաև 20- 30 գրամ ջին, կոնյակ, բրենդի կամ կալվադոս և պահվում է 3-4 օր սառը վայրում՝ հաճախ ճնշման տակ։ Արդյունքում ձուկը ենթարկվում է մասնակի ֆերմենտացիայի և ստանում է յուրահատուկ համ։

## Ծանոթագրություններ

Կատեգորիա:Դանիական խոհանոց
Կատեգորիա:Ձկնային ուտեստներ
Կատեգորիա:Նորվեգական խոհանոց
Կատեգորիա:Շվեդական խոհանոց
Կատեգորիա:Ֆիննական խոհանոց
Ալտա-ֆյորդ

**Ալտա-ֆյորդ** (), ֆյորդ (հողի մեջ խորապես խրված ժայռոտ ափեր), որը գտնվում է Նորվեգիայի Ֆինմարք վարչատարածքային միավորի Ալտա քաղաքի մոտ։ Միանում է Նորվեգական ծովին։

Ֆյորդի երկարությունը 38 կմ է։ Հանդիսանում է Ալտաէլվ գետի գետաբերանը։

### Նախապատմական ժամանակաշրջան
1972թ.-ին ֆյորդի ժայռերին հայտնաբերվեցին ժայռապատկերներ, որոնք ստացան Ալտեի ժայռապատկերներ անվանումը։ Ընդհանուր առմամբ հայտնաբերվել է շուրջ 3000 ժայռապատկեր 15 կմ հատվածի վրա։ Այս տարածքը դարձել է թանգարան բաց երկնքի տակ և 1985թ.-ին ընդգրկվել ՅՈՒՆԵՍԿՕ-ի համաշխարհային ժառանգության ցանկում՝ դառնալով Նորվեգիայի միակ նախապատմական ժամանակաշրջանի հուշարձանը, որը ընդգրկված է այդ ցուցակում։

### Երկրորդ համաշխարհային պատերազմ
Երկրորդ համաշխարհային պատերազմի ժամանակ Ալտա-ֆյորդի կողային վտակում՝ Կո-ֆյորդում տեղակայվել է ֆաշիստա-գերմանական զորքերի ռազմածովային բազա, որտեղ 1942—1944 թթ.ներին տեղակայվել է Տիրպեց գծանավը։ Ներկայումս տվյալ վայրում գտնվում է Տիրպեցի գծանավի թանգարանը ().

## Ծանոթագրություններ

Կատեգորիա:Նորվեգական ծովի նեղուցներ
Կատեգորիա:Նորվեգիայի ֆյորդեր
Կատեգորիա:Ֆինմարկ
TV3 (հեռուստաալիք, Նորվեգիա)

**TV3 Norge**, նորվեգական հեռուստատեսային ալիք, որը պատկանում է Viasat հեռուստաընկերությանը, որն էլ մտնում է Modern Times Group մեդիահոլդինգի կազմի մեջ։ Հանրահայտ միջազգային TV3 հեռուստաալիքի նորվեգական տարբերակը։ Հեռուստաալիքը հեռարձակվում է 1987 թվականի դեկտեմբերի 31-ից. հեռարձակման տարածքն ընդգրկում է ողջ Նորվեգիան, սակայն հենց կենտրոնը գտնվում է Անգլիայում՝ Լոնդոնին մոտ գտնվող Վեստ Դրեյթոն վայրում։

## Հեռարձակման հայեցակարգ
Հեռուստաալիքը իրեն ներկայացնում է որպես Նորվեգիայի ամենախոշոր մասնավոր զվարճության հեռուստաալիք՝ հեռարձակելով խոշորագույն հեռուստասերիալներ և լիամետրաժ ֆիլմեր (գերազանցապես ԱՄՆ-ից), ինչպես նաև զանազան խաղային և էքստրեմալ նախագծեր։ Մինչև 2007 թվականի հոկտեմբերը հեռուստաալիքը հնարավորություն չուներ բոլոր վայրերում հեռարձակվելու և միայն կաբելային հեռարձակմամբ էր հասանելի։ Ի տարբերություն այլ հեռուստաալիքների՝ այնտեղ կարելի է գովազդ տեղադրել (Նորվեգիայում հասակական հեռուստաալիքներում արգելված է հաղորդումները ընդմիջել գովազդներով, այդ թվում՝ մանկական հաղորդումները)։ Ավելի վաղ այնտեղ հեռարձակվում էին սպորտային միջոցառումներ, սակայն դրանք վերացան եթերից Viasat 4-ին անցում կատարելուց հետո։

## Տարբերանշան
Հեռուստաալիքի տարբերանշանը իրենից ներկայացնում է մեծ 3 թիվը նարնջագույն շրջանի վրա (տարբերանշանը հաստատվել է 2011 թվականի օգոստոսի 1-ին)։ Ավելի վաղ շրջանում տարբերանշանը մեծ սպիտակ 3 թիվն էր մանուշակագույն գնդի վրա (Նորվեգիան առաջինն հաստատել այդ տարբերանշանը). այժմ այդ տարբերանշանն օգտագործվում է այլ երկրներում TV3-ի այլ հեռուստաալիքներում։

## Ծանոթագրություններ

## Արտաքին հղումներ
* Հեռուստաալիքի պաշտոնական կայքը  

Կատեգորիա:Հեռուստաալիքներ
Կատեգորիա:Նորվեգիայի հեռուստաընկերություններ
Վեստ-ֆյորդ

**Վեստ-ֆյորդ** () — նորվեգական ֆյորդ (հողի մեջ խորապես խրված ժայռոտ ափեր), որը կարելի է համարել որպես ծովածոց կամ ծովախորշ Լոֆոտենյան կղզիներ և մայրցամաքային Նորվեգիայի միջև, Բուդյո բնակավայրից հյուսիս-արևմուտք։

Վեստ-ֆյորդը միջնադարից արդեն հայտնի է որպես ձկնորսության վայր, որտեղ որսում են ձողաձուկ։ Ձմռանը ֆյորդի միջին հոսանքներում բնակվում են Խոյադելֆիններ, որոնց բնակության վայրը դարձել է զբոսաշրջային հայտնի վայր։

Ձմռան ամիսներին ուժեղ քամիներ են փչում Նորվեգական ծովի կողմից։

## Պատկերասրահ

Պատկեր:Vagakallen1.jpg|Վողակալեն լեռը և ֆյորդը (տեսարան արևմուտքից)
Պատկեր:Midtfjords Vestfjorden.JPG|Ամառային օր Վեստ-ֆյորդում


## Արտաքին հղումներ
* *The Geography of Norden*, Editor Axel Sømme, Heinemann, London, 1960. 
* *A Concise Dictionary of Old Icelandic*, by Geir T. Soëga, Clarendon Press, 1910. 
* *A New Introduction to Old Norse*, by Michael Barnes, University College, London, 1999 ISBN 0-903521-45-8 

Կատեգորիա:Նորվեգիայի ֆյորդեր
Կատեգորիա:Նորվեգական ծովի նեղուցներ
Aftenposten

**«Աֆթենպոսթեն»**(, «Երեկոյան փոստ»), նորվեգական օրաթերթ։

## Հայտնիություն
«Աֆթենպոսթենը» համարվում է ամենազանգվածային (ամենաից շատ տպագրական մամուլ ունեցող) թերթը Նորվեգիայում։ Առաջինն է դարձել 2010 թվականին, երբ բազմամյա առաջատար «VG»-ի տպագրությունը անկում կատարեց։ Այդ ժամանակ՝ 2010 թվականին, տպագրական մամուլը կազմում էր 239 հազար օրինակ, իսկ «VG»-ինը՝ 233 հազար։

2013 թվականի փետրվարի տվյալներով՝ «Աֆթենպոսթենի» օնլայն տարբերակը՝ aftenposten.no, ամեն օր կարդում էր 745 հազար մարդ, իսկ բջջային տարբերակը՝ 232 հազար։

## Ղեկավարություն
«Աֆթենպոսթենն» ու «VG»-ն ունեն միևնույն սեփականատերը՝ «Schibsted» մեդիահոլդինգը, որին են նաև պատկանում մի շարք թերթեր Շվեդիայում և Նորվեգիայում։

«Աֆթենպոսթենի» գլխավոր խմբագիրը Էսպեն գել Հանսենն է։

## Պատմություն
Թերթը հիմնադրվել է գրքեր հրատարակող Մ. Քրիստիան Շիփստեդի կողմից 1860 թվականին։ Կոչվում էր այն այդ ժամանակ «Christiania Adresseblad» և երեկոյան թերթ էր։ 1861 թվականի հունվարի 1-ից թերթի անունը փոխվեց՝ դառնալով «Աֆթենպոսթեն»։ 1885 թվականից սկսած՝ ի պատասխան առավոտյան մրցակից թերթի՝ «Morgenbladet»-ի նաև երեկոյան թողարկման, «Աֆթենպոսթեն»-ը սկսեց տպագրվել երկու տարբերակով՝ առավոտյան և երեկոյան։ Ողջ պատմության ընթացքում երեկոյան տարբերակն անվանումը փոխել է մի քանի անգամ, և ներկայումս կրում է պարզապես «Aften» («Երեկո») անունը։

Ավանդաբար թերթը համարվել է պահպանողական և հնում ասոցացվել է աջ ուժերի հետ։

Մարդիկ, որոնք զբաղվում են նորվեգական մամուլի ուսումնասիրությամբ, կարծում են, որ «Աֆթենպոսթեն»-ի ամենակարևոր նվաճումը եղել է Օսլոյի բնակիչների շրջանում հայերնասիրական զգացմունքների ստեղծումն ու դաստիարակությունը։ Այն ժամանակ քաղաքի բնակիչները, ի տարբերություն երկրի մնացած մասին, հայրենասեր չին և իրենց նորվեգացի չէին զգում։ Մասամբ նման իրադրության պատճառն այն էր, որ քաղաքում շատ էին գաղթյալները։

## Ծանոթագրություններ

## Արտաքին հղումներ
* 

Կատեգորիա:Նորվեգիայի օրաթերթեր
Նորվեգիայի սահմանադրության օր

thumb|300px|Մանուկների շքերթ` Սահմանադրության օրվա առթիվ
**Նորվեգիայի սահմանադրության օր** (), Նորվեգիայի գլխավոր ազգային տոնը, որը նշվում է ամեն տարի մայիսի 17-ին։ Համընկնում է երկրի անկախության տոնի հետ և համարվում է ոչ աշխատանքային օր։

## Պատմություն
Նորվեգիայի սահմանադրությունը ստորագրվել է Էյդսվոլում 1814 թվականի մայիսի 17-ին։ Սահմանադրությամբ Նորվեգիան հռչակվել է անկախ թագավորություն։

Ստորտինգի կողմից կազմակերպված Սահմանադրության օրվա առաջին տոնակատարությունը տեղի է ունեցել 1836 թվականի մայիսի 17-ին։ 1870 թվականին տոնակատարության առթիվ կազմակերպվել է առաջին մանկական շքերթը, 1906 թվականին՝ Օսլոյում թագավորական պալատի պատշգամբում հավաքվել է թագավորական ընտանիքը՝ ողջունելու տոնակատարության մասնակիցներին։

Տոնակատարության ավանդույթը պահպանվել է մինչև այսօր։ Ամեն տարի մայիսի 17-ին նորվեգացի աշակերտները՝ ավանդական հագուստով և դրոշներով անցնում են հանրային երթով։ Շքերթները հաճախ կատարվում են դպրոցական նվագախմբի ուղեկցությամբ։ Երեխաներից հետո երթին են միանում մեծահասակները, այդ թվում՝ քաղաքական, սպորտային, կրոնական և այլ կազմակերպությունների ներկայացուցիչներ։ Տոնակատարության պաշտոնական մասի ավարտից հետո տոնը շարունակվում է կամ ընտանեկան շրջանակներում, կամ զանգվածային տոնակատարություններում մինչև ուշ գիշեր։

## Ծանոթագրություններ

## Արտաքին հղումներ
* Լուսանկարներ 2011 թվականի մայիսի 17-ի տոնակատարությունից

Կատեգորիա:Ազգային օրեր
Կատեգորիա:Մայիսի տոներ
Կատեգորիա:Նորվեգիայի հասարակություն
Կատեգորիա:Նորվեգիայի մշակույթ
Կատեգորիա:Նորվեգիայի տոներ
Փեր Փեթերսոն

**Փեր Փեթերսոն** (, ), նորվեգացի գրող։

## Կենսագրություն
Գրադարանային կրթություն է ստացել։ Վաճառել է գրքեր, զբաղվել է գրականության քննադատությամբ և թարգամանություններով։ Ներկայումս ամբողջովին իրենց նվիրել է գրականությանը։ 2009 թվականին Փեթրսոնը արժանացել է Հյուսիսային խորհուրդի գրականության մրցանակին «Ես անիծում եմ ժամանակի գետը» վեպի համար ():

## Արվեստ
Իր գրականագիտական կուռքերի թվում նշում է Կնուտ Համսունին և Ռայմոնդ Քարվերին։

## Ճանաչում
* «Պահն  եկել ձիերի քշելու» վեպի հրատարակումը անգլերենով ընդգրկվել է «Նյու Յորք Թայմս» թերթի գրքային թղթակցի 2007 թվականի 10 լավագույն գրքերի ցանկի մեջ։
* 2011 թվականին Փեթերսոնը առաջադրվել է *Independent Fiction Prize*մրցանակի համար։

## Ստեղծագործություններ
* 1987՝ *Aske i munnen, sand i skoa*, նովելներ
* 1989՝ *Ekkoland*, վեպ
* 1992՝ *Det er greit for meg*, վեպ
* 1996՝ *Til Sibir*/ Դեպի Սիբիր, վեպ (Հյուսիսային խորհրդի գրականության մրցանակի առաջդրում)
* 2000՝ *I kjølvannet*/ Նավահետքերում, վեպ մի պատանու մասին, որը կորցնում է ընտանիքը «Սկանդինավյան աստղ» նավի անկման ժամանակ (Բրագայի մրցանակ)
* 2003՝ *Ut og stjæle hester* / Պահն է  եկել ձիերի քշելու, վեպ (Նորվեգացի քննադատների ասոցիացիայի մրցանակ «Մեծահասակների համար լավագույն գիրք» անվանակարգում, Դուբլինի գրականության մրցանակ)
* 2004՝ *Månen over Porten*, էսսեների հավաքածու
* 2008՝ *Jeg forbanner tidens elv*/ Ես անիծում եմ ժամանակի գետը, роман (Հյուսիսային խորհրդի գրականության մրցանակ, Բրագայի մրցանակ)
* 2012 — *Jeg nekter*/ Ես հրաժարվում եմ, վեպ

## Ծանոթագրություններ

## Արտաքին հղումներ
* Per Petterson  biography 
* Փեր Փեթերսոնը Norge.ru կայքում 

Կատեգորիա:Գրադարանավարներ
Կատեգորիա:Նորվեգացի գրողներ
Կատեգորիա:Նորվեգացի թարգմանիչներ
Բեռնարդ Քլերվոսացի

**Բեռնարդ Քլերվոսացի** (, , Ֆրանսիա), ֆրանսիացի միջնադարյան նշանավոր կաթոլիկ աստվածաբան, փիլիսոփա, եկեղեցական գործիչ։

## Կենսագրություն
Բեռնարդ Քլերվոսացին ծնվել է 1090 թվականին Ֆրանսիայի Դիժոն քաղաքում։ Նա ծագում էր բուրգունդական մի հին և ազդեցիկ ազնվական ընտանիքից։ Նա իր ծնողների երրորդ զավակն էր։

## Ծանոթագրություններ

## Գրականություն
* Günther Binding: B*ernhard von Clairvaux*. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 1992–1997.
* Adriaan H. Bredero: *Bernhard von Clairvaux: zwischen Kult und Historie; über seine Vita und ihre historische Auswertung*, aus dem Niederländischen von Ad Pistorius. Mit einem Geleitwort von Ulrich Köpf, Stuttgart 1996, 270 S., ISBN 3-515-06898-8.
* Gerhard Wehr: *Bernhard von Clairvaux*. Marix Verlag 2012. ISBN 978-3865392879.
* Peter Dinzelbacher: *Bernhard von Clairvaux; Leben und Werk des berühmten Zisterziensers*, Primus Verlag, 2. Auflage 2012, ISBN 978-3863123109.
* Jean Leclercq: Art. *Bernhard von Clairvaux*. In: Theologische Realenzyklopädie 5, Berlin 1980, S. 644–651.
* Jean Leclercq: *Bernhard von Clairvaux; Mystiker und Mann der Tat*, Neue Stadt, München 2009, ISBN 978-3-87996-782-7.
* Ulrich Köpf: Art. *Bernhard von Clairvaux*. In: RGG4 1, Tübingen 1998, 1328–1313.
* Hartmut Sommer: *Bräutigam der Seele - Die Lebensstationen des Bernhard von Clairvaux in Burgund*, in: *Die großen Mystiker*, Darmstadt, Wissenschaftliche Buchgesellschaft, 2008, ISBN 978-3-534-20098-6.
* Bernhard Vošicky: *Bernhard über Bernhard. Geistliche Lehren des heiligen Bernhard von Clairvaux.* Heiligenkreuz im Wienerwald: Be&Be Verlag 2008, ISBN 978-3-9519898-4-6.

Կատեգորիա:Կաթոլիկ եկեղեցու սրբեր
Կատեգորիա:Միջնադարյան փիլիսոփաներ
Կատեգորիա:Ֆրանսիացի աստվածաբաններ
Կատեգորիա:Եկեղեցու հայրեր
Կատեգորիա:Եկեղեցու ուսուցիչներ
Կատեգորիա:Ֆրանսիացի գրողներ
Կատեգորիա:Ֆրանսիացի փիլիսոփաներ
Վորյեմա (ֆյորդ)

**Վորյեմա**, ծոց (ֆյորդ) Բարենցի ծովում, Վորյեմա գետի՝ դեպի ծով ելքի սկզբնամասում։ Երկարությունը 2 կմ է, լայնությունը՝ 600 մ։ Ափերը հիմնականում սուր ժայռերով են պատված, հարավարևելյան մասում դաշտավայրային ռելիեֆ է։

Ծովածոցը բաց է հյուսիսից։ Արևմուտքից մուտքը փակված է Շերգարսնեսետ հրվանդանով և Վորյեմայով (արևելքից)։ Հարավային մասում՝ Ֆինգամնեսետ հրվանդանի մոտ, ծոց են թափվում Ստուրբեկեն գետի վտակները։

Ծոցի երկայնքով է անցնում Նորվեգիայի և Ռուսաստանի պետական սահմանը։ Ջրային ավազանի մեծ մասը գտնվում է նորվեգական Ֆինմարքում, մնացած մասը՝ ռուսական Մուրմանսկի մարզում։ 1920 - 1944 թթ.-ներին ծոցի երկայնքով անցել է ֆինա-նորվեգական պետական սահմանը։

Ափին տեղակայված են Բեքլանդ ու Գրանսե Յակոբսելվ նորվեգական բնակավայրեր և ռուսական «Եկատերինյան» ռադիոլոկացիոն հենակետը Արևմտյան ափին է գտնվում Օսկար II-ի եկեղեցին։

## Ծանոթագրություններ

Կատեգորիա:Բարենցի ծովի ծոցեր
Կատեգորիա:Մուրմանսկի մարզի ծոցեր
Կատեգորիա:Նորվեգիայի ֆյորդեր
Կատեգորիա:Ռուսաստանի ֆյորդեր
Օսլոյի համալսարան

**Օսլոյի համալսարան** (), Նորվեգիայի ամենահին և ամենամեծ համալսարանն է։ Գտնվում է մայրաքաղաք Օսլոյում։

## Պատմություն
Համալսարանը հիմնադրվել է 1811 թվականին՝ որպես **Ֆրեդերիկ թագավորական համալսարան** (Det kongelige Frederiks univeristet)՝ ի պատիվ Դանիայի և Նորվեգիայի թագավոր Ֆրեդերիկ VI-ի։

Մինչև 2016 թվականի հունվարի 1-ը Օսլոյի համալսարանը եղել է Նորվեգիայի ամենամեծ համալսարանը, այժմ զիջում է Նորվեգիայի գիտության և տեխնոլոգիայի համալսարանին։ Ըստ համալսարանների համաշխարհային ակադեմիական վարկանիշի՝ համարվում է աշխարհի 58-րդ լավագույն համալսարանը և երրորդը Հյուսիսային Եվրոպայի երկրների մեջ։ 2015 թվականին *«Times Higher Education World University Rankings»* համալսարանն աշխարհի լավագույն համալսարանների շարքում դասակարգվել է 135-րդը և 7-րդը՝ Հյուսիսային Եվրոպայի երկրների շարքում։

## Կառուցվածք
Օսլոյի համալսարանի կազմում ընդգրկված են հետևյալ ֆակուլտետները՝
* Աստվածաբանական ֆակուլտետ
* Իրավաբանական ֆակուլտետ
* Բժշկական ֆակուլտետ
* Հումանիտար ֆակուլտետ
* Մաթեմատիկայի և բնական գիտությունների ֆակուլտետ
* Ստոմատոլոգիական ֆակուլտետ
* Հասարակական գիտությունների ֆակուլտետ
* Կրթական ֆակուլտետ

## Ծանոթագրություններ

## Գրականություն
* John Peter Collett: Historien om Universitetet i Oslo, Universitetsforlaget 1999.

## Արտաքին հղումներ
* Պաշտոնական կայք

Կատեգորիա:Օսլոյի համալսարաններ
Օլե Յակոբ Բրոք

**Օլե Յակոբ Բլոք** (, ), նորվեգացի մաթեմատիկոս, ֆիզիկոս, տնտեսագետ, մանկավարժ և քաղաքական գործիչ։

## Կենսագրություն
Օլե Յակոբ Բլոքը ծնվել է 1818 թվականի հունվարի 14-ին, Նորվեգիայի Ֆրեդրիկստադ քաղաքում՝ սպա Յոհան Յորգան Բլոքի (; 1791-1860) ընտանիքում, ով հայերենի երկրում մեծ հեղինակություն էր վայելում որպես քաղաքական գրող և Ստորտինգի անդամ։

Ուսում է ստացել Խրիստիանայում (ներկայիս Օսլո)։ Երկար տարիներ ապրել է Փարիզում, ապա ճանապարհորդել է Բելգիա, Գերմանիա, Շվեյցարիա և Իտալիա։

1842 թվականի աշնանը, Օլեն, Նիսենի հետ միասին Օսլոյում հիմնում են Լատինական և իրական դպրոց, 1843 թվականից 1852 թվականը ռազմական դպրոցի, իսկ 1853 թվական բարձրագույն ռազմական դպրոցի ուսուցիչ էր։

thumb|left|156px|<center>Օլե Յակոբ Բլոքը

1848 թվականի դեկտեմբերին, նա Քրիստոնյաների համալսարանում զբաղեցնում է մաքուր մաթեմատիկայի դասախոսի տեղը, իսկ 1858 թվականից դառնում է պրոֆեսոր։

Դրանից բացի՝ 1852 թվականին նա դարձել է հիպոտեկային բանկի տնօրենների խորհրդի անդամ, 1855 թվականին հանձն է առել Նորվեգիայի երկաթուղու ղեկավարությունը, իսկ 1859 թվականին նշանակվել է դրանից կարճ ժամանակ առաջ հիմնադրված Նորվեգիայի վարկային բանկի ղեկավար։

Ստորտինգում, որտեղ 1862-1869 թվականներին Բլոքը եղել է Նորվեգիայի մայրաքաղաքի ներկայացուցիչ, նա մասնակցել է կարևոր հարցերի քննարկման և ակտիվորեն աջակցել է երկաթուղու կառուցման վերաբերյալ առաջարկին։

1869 թվականին նա հրավիրվել էր նախարարների առանձնասենյակ և ստանձնել էր ծովային և փոստային դեպարտամենտների կառավարումը, սակայն 1872 թվականին նա թողնում է այն և վերադառնում իր համալսարանական զբաղվունքներին։

1879-1889 թվականներին գլխավորել է Կշիռների և չափերի միջազգային բյուրոն։ Վերջին տարիներին Բլոքը հաճախ էր լինելում միջազգային ցուցահանդեսի և վեհաժողովների Նորվեգիայի պաշտոնական պատվիրակը։

Գիտական միությունների՝ մաթեմատիկայի, մեխանիկայի ու օպտիկայի հարցերին նվիրված ամսագրերում ու պարբերական հրատարակություններում տպագրել է բազմաթիվ հոդվածներ։

Օլե Յակոբ Բլոքը մահացել է 1889 թվականի փետրվարի 5-ին, Ֆրանսիայի Սևր կոմունայում։

## Ընտրված մատենագրություն
* «*Laerebog i Trigonometrien*» (Խրիստ., 1851);
* «*Plangeometri*» (Խրիստ., 1854, 3 հրատ., 1863);
* «*Lehrbuch der Mechanik*» (2 հատոր, Բեռլին, 1850-54);
* «*Laerebog i Arithmetik*» (2 հրատ., Խրիստիանա, 1862);
* «*Forelaesninger over den hoeiere Mathematik*» (Օսլո, 1861);
* «*Statistisk Arbog for Kongeriget Norge*» (Օսլո, 1867-71).

## Ծանոթագրություններ

## Արտաքին հղումներ
* Ole Jacob Broch

Կատեգորիա:Նորվեգացի մաթեմատիկոսներ
Կատեգորիա:Նորվեգացի ֆիզիկոսներ
Կատեգորիա:Նորվեգացի տնտեսագետներ
Կատեգորիա:Նորվեգացի մանկավարժներ
Կատեգորիա:Նորվեգիայի քաղաքական գործիչներ
Կատեգորիա:Ֆիզիկոսներ այբբենական կարգով
Կատեգորիա:Օսլոյի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Նորվեգիայի նախարարներ
Կատեգորիա:Ֆրանսիայի Գիտությունների ակադեմիայի թղթակից անդամներ
Օսլոյի համալսարանի գրադարան

**Օսլոյի համալսարանի գրադարան** (), Օսլոյի համալսարանի գլխավոր գիտական գրադարանն է։

## Պատմություն
[մինի|Օսլոյի համալսարանի նախկին շենքը, այժմ՝ [Նորվեգիայի ազգային գրադարան]]

Ինչպես Օսլոյի համալսարանը, Օսլոյի համալսարանի գրադարանը նույնպես հիմնադրվել է 1811 թվականին։ Առաջին տնօրենն է եղել Գեորգ Սվերդրուպը։ Ի սկզբանե եղել է Նորվեգիայի ազգային գրադարան և գտնվել է Օսլոյի համալսարանի հին կամպուսում։

1913 թվականին Henrik Ibsens gate մասնաշենքում ավարտվել է ներկայիս գրադարանի շենքի կառուցումը։ 1876-1922 թվականներին գրադարանի տնօրեն է եղել Աքսել Դրոսլումը։

1989 թվականին հիմնադրվել է Նորվեգիայի ազգային գրադարանը, և համալսարանական գրադարանից վերցրել է իր պարտավորությունները՝ վերջինիս թողնելով զբաղվելու համալսարանական հարցերով։ Նույն տարում համալսարանի գրադարանը Henrik Ibsens gate մասնաշենքից տեղափոխվել է նորակառույց Օսլոյի համալսարանի Բլինդերնի կամպուսում գտնվող Գեորգ Սվերդրուպի տուն շենք։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Համալսարանական գրադարաններ
Կատեգորիա:Օսլոյի գրադարաններ
Նորվեգիայի կղզիներ

Նորվեգիան ունի մոտավորապես 50000 կղզիներ, այդ թվում և մեծ, և փոքր, և շխերներ։

## Կղզիների ցանկ

## Ծանոթագրություններ

## Արտաքին հղումներ

*
Նիլս Քրիստի

**Նիլս Քրիստի** (, ), նորվեգացի քրեաբան և գրող, քրեաբանության մեջ աբոլիցիոնիզմի հիմնադիրներից մեկը։

## Կենսագրություն
Օսլոյի համալսարանում ուսումնասիրել է սոցիոլոգիա։ 1953 թվականին սոցոլոգիայի բնագավառում մագիստրոսի աստիճան է ստացել, ներկայացնելով համակենտրոնացման ճամբարի պահակների մասին իր աշխատանքը։ 1960 թվականին գիտական աստիճան է ստացել Նորվեգիայում երիտասարդության կատարած հանցագործությունների ոլորտին վերաբերող աշխատանքի համար։ 1966 թվականին դարձել է Նորվեգիայի առաջին քրեագիտության պրոֆեսորը։

Օսլոյի համալսարանի պրոֆեսոր, Նորվեգիայի ու Շվեդիայի գիտությունների ակադեմիաների անդամ, «Տեսական քրեաբանություն» (Theoretical Criminology) միջազգային ամսագրի խմբագրական կոլեգիայի անդամ, նախկինում եղել է Օսլոյի համալսարանի Քրեաբանության ու քրեական իրավունքի ինստիտուտի տնօրեն, Քրեաբանության Սկանդինավյան խորհրդի նախագահ։

2001 թվականին դարձել է նորվեգական Fritt Ord («Ազատ խոսք») կազմակերպության մրցանակի դափնեկիր, որը շնորհվել է խոսքի ազատության պաշտպանության ոլորտում իր կատարած ծառայությունների համար։

## Քաղվածքներ
* «Վերջին ուսումնասիրությունները, որոնք նվիրված են համակենտրոնացման ճամբարներին և Գուլագներին, մեզ նոր կարևոր գաղափարի։ Խնդիրն այն չէ, թե ինչ կարող է պատահել։ Խնդիրը ավելի շուտ նրանում է, թե ինչու այն տեղի չի ուենում հաճախ, ինչպես նաև որտեղ և երբ, և ինչպես տեղի կունենա այն հաջորդ անգամ»։
* «Երբ ավարտվեց սառը պատերազմը, ռազմա-արդյունաբերական համալիրը անհանգստացավ։ Բայց սա երկար չտևեց։ Հայտնվեց նոր թշնամի. թշնամի սեփական տանը»։

## Ընտրված մատենագրություն
* *Fangevoktere i konsentrasjonsleire* ["prison guards in concentration camps"] (1952)
* *Hvis skolen ikke fantes* (1971)
* *Pinens begrensning* (1981)
** *Limits to pain* (1981)
* *Den gode fiende: Narkotikapolitikk i Norden* (with Kettil Bruun, 1985)
* *Kriminalitetskontrol som industri: På vej mod GULAG, vestlig stil?* (1996)
** *Crime Control as Industry: Towards GULAGs, Western Style?* (2000)
* *En passende mengde kriminalitet* (2004)
** *A Suitable Amount of Crime* (2004)

## Ծանոթագրություններ

## Արտաքին հղումներ
* #Anbefalt: Stein Lillevolden om Nils Christie 
* – Nils Christie var en bauta – Nils Christie var en bauta i norsk ruspolitikk. Han turte å si myndighetene og folk flest imot. Det sier Arild Knutsen i Foreningen for human narkotikapolitikk. 
* Politiske taler av Nils Christie, virksommeord.uib.no

Կատեգորիա:Եվրոպացի սոցիոլոգներ
Կատեգորիա:Նորվեգացի ակտիվիստներ
Կատեգորիա:Նորվեգացի գիտնականներ
Կատեգորիա:Նորվեգացի գրողներ
Կատեգորիա:Նորվեգացի սոցիոլոգներ
Կատեգորիա:Նորվեգացի քրեաբաներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ոչ գեղարվեստական գրողներ
Կատեգորիա:Օսլոյի համալսարանի շրջանավարտներ
Լիզա Լովեն Քոնգսլի

**Լիզա Լովեն Քոնգսլի** (, ), նորվեգացի դերասանուհի։

## Կենսագրություն
Լիզա Լովեն Քոնգսլին ծնվել է 1979 թվականի սեպտեմբերի 23-ին Նորվեգիայի մայրաքաղաք Օսլոյում։ 2002 թվականին ավարտել է Օսլոյում գտնվող Վեստերդալս արվեստների դպրոցը «գեղարդվեստական ղեկավար» մասնագիտացմամբ։ 2004 թվականից մինչև 2007 թվականը գտնվել է Լի Սթրասբերգի թատրոնի և կինոյի ինստիտուտում Նյու Յորքում և Լոս Անջելեսում։

Իր դերասանական առաջնելույթը կայացել է 2008 թվականին։ 2014 թվականին նկարահանվել է «Ֆրոս մաժոր» գիլմի գլխավոր դերում։ 2015 թվականին այդ դերի համար առաջադրվել է «Georgia Film Critics Association Award» և «Ոսկե բզեզ» մրցանակների համար «Լավագույն դերասանուհի» անվանակարգում։ 2015 թվականին Լիզան նկարահանվել է «Օկուպացվածները» սերիալում։ 2016 թվականին նոր ֆիլմէ թողարկվել իր մասնակցությամբ, որը պատերազմական դրամա է և կրում է «Մոխիրը ձյան մեջ» վերնագիրը։ 2017 թվականին նա կհայտնվի Մենալիպայի դերում «Հրաշք կին» ֆիլմում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Նորվեգացի դերասանուհիներ
Կատեգորիա:Կինոդերասանուհիներ
Կատեգորիա:Թատրոնի դերասանուհիներ
Նյուր-ֆյորդ

**Նորդ-ֆյորդ** (), իր երկարությամբ Նորվեգիայի վեցերորդ ֆյորդը։ Ունի 106 կմ երկարություն։ Ֆյորդի անունով է կոչվում հարակից շրջանը՝ Նորդ-ֆյորդը։ Շրջանը և ֆյորդը տեղակայված են Նորվեգիայի արևմտյան ափին՝ Սոգն-օկ Ֆյուրանե ֆյուլկեյում (մարզ)։

Նորդ-ֆյորդ շրջանի մեջ են ընդգրկված Սելե, Վադսյո, Բերմանգեր, Էյհդ, Գլոպեն, Հորնինդալ և Ստրյուն բնակավայրերը։ Շրջանը ունի 4295 կմ² մակերես և 33000 բնակիչ։

Նյորդ-ֆյորդը, Սոգնե-ֆյորդի (հարավում և Ստուր-ֆյորդի (հյուսիս) հետ միասին կենտրոնական Նորվեգիայի ամենախոշոր ֆյորդերի եռյակում է։  Առավելագույն խորությունը 565 մ է, առավելագույն լայնությունը շուրջ 5 կմ։ Այս ֆյորդը ունի զբոսաշրջային մեծ հնարավորություններ, հատկապես, կապված, որ այն ունի մի քանի ճանապարհներ դեպի Եվրոպայի ամենամեծ սառցադաշտ՝ Յոստեդալսբերն։ Ֆյորդի երկայնքով անցնում է ավտոճանապարհ, որը սկսում է գետաբերանից, անցնում Ստրյունա բնակավայրով, շրջանցում ֆյորդը և միանում Յոստեդալսբերն սառցադաշտի տակ կառուցված թունելին։

Ֆյորդի վրա գործում է 2 լաստանավային երթուղի՝ Լոտե — Անդա և Ստորհեյմ — Իսանե։

Ֆյորդի գետաբերանը Նորվեգական ծովի կղզիներով, որոնցից ամենամեծերից են Վադսյեն և Բրեմանգերը։ Ինչպես Նորվեգիայի մյուս ֆյորդերը, Նյորդ-ֆյորդը նույնպես բաժանվում է բազմաթիվ ճյուղերի.
* Էիդսֆորդ
* Իսեֆորդ
** Օլֆյոտֆյորդ
* Հյունդվիգֆյորդ
** Հյուֆորդ
** Գլոպեֆյորդ
* Ուտֆյորդ
* Ինֆիկֆյորդ
* Ֆալեյֆյորդ

## Ծանոթագրություններ

## Արտաքին հղումներ
* Reisemål Stryn & Nordfjord AS. (նորվեգերեն)

Կատեգորիա:Նորվեգիայի ֆյորդեր
Կատեգորիա:Նորվեգական ծովի ծոցեր
Նորվեգիայի բանակ

մինի|200px|Նորվեգացի զինծառայողները Օսլոյի ահաբեկչություններից հետո, 2011
**Նորվեգիայի բանակ**, կամ **Նորվեգիայի ցամաքային զորքեր** (), Նորվեգիայի զինված ուժերի բաղկացուցիչ մաս։ Ձևավորվել է 1905 թվականին՝ Նորվեգիայի անկախություն ստանալուց հետո։

## Կառուցվածք
thumb|200px|Նորվեգացի զինվորը դաշտային ուսուցումների ժամանակ

* մեխանիզացված «Հյուսիս» բրիգադա
* «Սյոր Վարանգեր» մարտական գումարտակ
* մեխանիզացված «Տելեմարկ» գումարտակ
* Արքայական գվարդիայի գումարտակ

## Զինվածություն

## Տարբերակման նշաններ

### Գեներալներ և սպաներ

### Սերժանտներ և զինվորներ

## Ծանոթագրություններ

## Արտաքին հղումներ
* Նորվեգիայի ցամաքային զորքերի պաշտոնական կայք  

Կատեգորիա:Ցամաքային զորքեր
Կատեգորիա:Նորվեգիայի բանակ
Յոհան Հերման Լի Ֆոգթ

**Յոհան Հերման Լի Ֆոգթ** (, ), նորվեգացի երկրաբան, պետրոգրաֆ։ Նորվեգիայի տեխնոլոգիական ինստիտուտի պրոֆեսոր, Ռուսաստանի գիտությունների ակադեմիայի թղթակից-անդամ (1912 թվականից), Շվեդիայի թագավորական գիտությունների ակադեմիայի ակադեմիկոս։

## Կենսագրություն և աշխատանք
Յոհան Հերման Լի Ֆոգթը ծնվել է 1858 թվականի հոկտեմբերի 14-ին նորվեգական Տվերդեստրան քաղաքում, որը Օստ Ագդեր կոմսությունում է։ Նրա հայրը բժիշկ Օլաֆ Ֆրեդրիկ Սանդ Ֆոգթն է (, (1829–1893 թթ.) իսկ մայրը՝ Մաթիլդա Էլիզա Լին (, 1835–1893 թթ.): Վերջինս ականավոր մաթեմատիկոս Սոֆուս Լիի քույրն էր։ Յոհան Հերման Լի Ֆոգթի եղբարը դարձավ հայտնի հոգեբույժ Ռիգնար Ֆոգթը  (նորվ. Ragnar Vogt, 1870-1943 թթ.):

1886 թվականից մինչև 1912 թվականը Յոհան Հերման Լի Ֆոգթը Օսլոյի համալսարանում պրոֆեսոր էր։ Իսկ հետո, երբ ստեղծվեց Նորվեգիայի տեխնոլոգիական ինստիտուտը (), նա 1911 թվականից դարձավ երկրաբանության պրոֆեսորը։ Այդ պաշտոնին Հերման Լին մնաց մինչև 1929 թվականը։ Իսկ դրանից հետո այն զբաղեցրեց որդին՝ Թորոլֆը։

Յոհան Հերման Լի Ֆոգթի ֆիզիկաքիմիական փորձերը, որոնք նախատեսված էին օգտակար հանածոների գտնվելու վայրերի հետազոտությանը, մեծ ճանաչում բերեցին գիտական աշխարհում։ Լի Ֆոգթը 1912 թվականին ընտրվել է Պետերբուրգի գիտությունների ակադեմիայի թղթակից-անդամ։

Յոհան Հերման Լի Ֆոգթն իր մահկանացուն կնքեց յոթանասուներեք տարեկան հասակում Տրոնհեյմում՝ 1932 թվականի հունվարի 3-ին։

## Ընտանիք
* 1887 թվականին Յոհան Հերման Լի Ֆոգթը ամուսնանում է Մարթա Ջոաննա Աբիգել Կինկի հետ։ Համատեղ կյանքի ընթացքում նրանք ունեցան որդիներ.
* Ֆրեդերիկ Ֆոգթ (1892-1970 թթ.)՝ ինժեներ, Նորվեգիայի տեխնոլոգիական ինստիտուտի պրոֆեսոր և ռեկտոր։
* Թորոլֆ Ֆոգթ (1888-1958 թթ.)՝ երկրաբան, Նորվեգիայի տեխնոլոգիական ինստիտուտի պրոֆեսոր։
* Յոհան Ֆոգթ (1900-1991 թթ.)՝ տնտեսագետ, հրապարակախոս և թարգմանիչ։
* Յորգեն Ֆոգթ (1900-1972 թթ.)՝ քաղաքական գործիչ և խմբագիր։

## Ծանոթագրություններ

## Արտաքին հղումներ
* Fra ''Forskningspolitikk'', nr 2, 2006  En fagligbiografisk artikkel av Anne Kristine Børresen
* Johan Herman Lie Vogts private arkiv  finnes ved NTNU Universitetsbiblioteket Dorabiblioteket
* Thorolf Vogts private arkiv finnes ved NTNU Universitetsbiblioteket Dorabiblioteket

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:ԽՍՀՄ ԳԱ թղթակից անդամներ
Կատեգորիա:Հանքաբաններ
Կատեգորիա:Նորվեգացի գիտնականներ
Կատեգորիա:Նորվեգացի երկրաբաններ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Ստոկհոլմի համալսարանի շրջանավարտներ
Կատեգորիա:Օսլոյի համալսարանի շրջանավարտներ
Կատեգորիա:Ռուսաստանի ԳԱ թղթակից անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Նորվեգացի հանքաբաններ
Սիվերթ Հյոյմ

**Սիվերթ Հյոյմ** (, ), նորվեգացի երաժիշտ, *[[Madrugada]]* ռոք խմբի վոկալիստ։ 2007 թվականին Ռոբերտ Բուրասի մահվամբ պայմանավորված՝ ռոք խումբը լուծարվել է, և նա սկսել է իր անհատական երաժշտական կարիերան։

2006 թվականին *The Volunteers* ռոք խմբի հետ թողարկել է «Exiles» ալբոմը։

## Կենսագրություն
Ծնվել է 1976 թվականի հունվարի 22-ին, Սորտլան քաղաքի մոտ գտնվող Կլիևա բնակավայրում։ Ծնողներն են դասախոս Ասբորն Հյոյմն ու քաղաքական գործիչ Յորուն Դրևլանը։

Մինչև 1995 թվականին Օսլո տեղափոխվելը սովորել է Սորտլանի գիմնազիայում։ Ուսումը շարունակել է Օսլոյի համալսարանում, որտեղ և ստացել է պատմության գծով բակալավրի աստիճան։

## Սկավառակներ
### Ալբոմներ
;*Madrugada* ռոք խմբի հետ
* 1999: *Industrial Silence*
* 2001: *The Nightly Disease*
** CD: *The Nightly Disease Vol. II*
* 2002: *Grit*
* 2005: *The Deep End*
* 2005: *Live at Tralfamadore*
* 2008: *Madrugada*
;Անհատական

;*The Volunteers* խմբի հետ

### Սինգլներ
;Անհատական

;*The Volunteers* խմբի հետ

## Ծանոթագրություններ

Կատեգորիա:21-րդ դարի երգիչներ
Կատեգորիա:Նորվեգացի արվեստագետներ
Կատեգորիա:Նորվեգացի երաժիշտներ
Կատեգորիա:Նորվեգացի երգիչներ
Կատեգորիա:Նորվեգացի կոմպոզիտորներ
Կատեգորիա:Օսլոյի համալսարանի շրջանավարտներ
Ռուգեն

**Ռուգեն** (, ), լիճ Շվեդիայի և Նորվեգիայի սահմանին։ Մեծ մասը մտնում է շվեդական Էմտլենդ շրջանի մեջ մյուսը՝ նորվեգական Հեդմարկ և Սյոր-Տրոնելագ ֆուլկեների մեջ։ Լճի մակերեսը կազմում է 35,12 կմ²։ Առավելագույն երկարությունը	 16 կմ է, առավելագույն լայնությունը՝ 3,5 կմ, առավելագույն խորությունը՝ 758 մ։

Լճի՝ Նորվեգիային պատկանող հատվածը ներառված է Ֆեմունսմարկա ազգային պարկի մեջ, իսկ շվեդական հատվածը՝ Ռուգենսկ արգելոցում։

## Ծանոթագրություններ

## Արտաքին հղումներ
* Rogen. Проект "Gränslandet" (швед., норв., англ., нем., саам.)
* Ռուգենսկ արգելոցի մասին: (շվեդերեն)

Կատեգորիա:Շվեդիայի լճեր
Կատեգորիա:Նորվեգիայի լճեր
Կատեգորիա:Եվրոպայի լճեր
Էյսթեյն Բաադսվիք

**Էյսթեյն Բաադսվիք** (, ), նորվեգացի կոմպոզիտոր և դիրիժոր։ Համարվում է աշխարհի միակ մենակատարը, ով ցուցադրում է համերգ, առանց նվագախմբի։

## Կենսագրություն
Ծնվել է 1966 թվականի օգոստոսի 14-ին Նորվեգիայում։ Էյսթեյնը սկսել է զբաղվել տուբայով տասնհինգ տարեկան հասակում։

18 տարեկան հասակում նա հաղթում է Նորվեգիայի ազգային երաժշտական կատարողների մրցույթը։ Ունեցել է նաև միջազգային երաժշտական հայտնիություն։ 1991 թվականին հաղթել է Շվեյցարիայում կայացող Ժնևի միջազգային երաժշտական մրցույթում։

Ներկայումս Բաադսվիքը զբաղվում է սոլո և կամերային երաժշտական գործունեությամբ։ Ոչ հաճախ հանդես է գալիս նվագախմբերում, որպես մենակատար արտիստ։

Նա առաջիններից է աշխարհում ԱՄՆ-ի, Ռուսաստանի, Նորվեգիայի, Շվեդիայի և Շվեյցարիայի 40 ամենալավ կոմպոզիտորների շարքում։ Նա նաև  զբաղվում է երգահանությամբ՝ գրելով երաժշտություններ նվագախմբերի համար։

## Ծանոթագրություններ

Կատեգորիա:Նորվեգացի կոմպոզիտորներ
Կատեգորիա:Նորվեգացի դիրիժորներ
Կատեգորիա:Նորվեգացի երաժիշտներ
Լարվիկ

**Լարվիկ** (), կոմունա Նորվեգիայի Թագավորության հարավային հատվածում, վարչականորեն՝ Վեստֆոլդի ֆյուլքեում։

## Աշխարհագրություն
Լարվիկը գտնվում է Նորվեգիայի հարավում։ Գտնվում է թագավորության մայրաքաղաք Օսլոյից 105 կմ հեռավորության վրա՝ դեպի հարավ-արևմուտք։

Կոմունայի տնտեսության գերակա ճյուղը հանդսիանում է գյուղատնտեսությունը, սակայն զարգացած է նաև սպասարկման ոլորտն ու արդյունաբերությունը։

Զարգացած է զբոսաշրջությունը։ Լարվիկ կոմունան զբաղեցնում է 535 կմ քառակուսի տարածք։

## Բնակչություն

Ըստ 2007 թվականի մարդահամարի տվյալների՝ Լարվիկի բնակչությունը կազմում է 41,723 մարդ։ Հիմնական բնակիչները նորվեգացիներն են։

Բնակչության շրջանում տարածված է բուկմոլ լեզուն, որը ձևավորվել է ձևավորվել է դանիերենի հիմքի վրա։ Բնակչության խտությունը կազմում է 82 մարդ/կմ քառ.: Բնակչության թվով Նորվեգիայում 19-րդն է։

## Ծանոթագրություններ

Կատեգորիա:1671 թվականին հիմնադրված բնակավայրեր
Լոգյոյա

**Լոգյոյա** (), կղզի է Նորվեգիայի Շպիցբերգենի կղզեխմբում, որը գտնվում է երկրի հյուսիսարևմտյան հատվածում։ Զբաղեցնում է 103.52 հա մակերես։ Մարդկանց կողմից կղզին շատ քիչ է այցելվում։ Կղզու ամենաբարձր կետը ծովի մակերևույթից ընդամենը 57 մետր է։

Կղզին առաջին անգամ քարտեզագրել է մոսկովյան կազմակերպություններից մեկը 1625 թվականին։ Կղզու անունը դրել է հայտնի հետազոտող Ուիլյամ Սկորբին 1820 թվականին։

## Պատկերասրահ

Bear Island Svalbard Arctic (20094288798).jpg
Guillemots on Bear Island Svalbard Arctic (19659698754).jpg
NOR-2016-Bear Island-Humpback whale (Megaptera novaeangliae) 03.jpg
Silversea Silver Explorer at Bear Island Svalbard Arctic (20094268450).jpg
Barentsburg museum IMG 4487 galenite from björnöya.JPG
Puffins on Bear Island Svalbard Arctic (20273936442).jpg


## Տես նաև
* Նորվեգիայի կղզիներ

## Ծանոթագրություններ

## Արտաքին հղումներ
* Place names in Norwegian polar areas  

Կատեգորիա:Կղզիներ այբբենական կարգով
Կատեգորիա:Նորվեգիայի կղզիներ
Կատեգորիա:Անմարդաբնակ կղզիներ
Նորվեգիայի ազգային գրադարան

**Նորվեգիայի ազգային գրադարան** (), հիմնադրվել է 1989 թվականին։ Գտնվում է Օսլոյում և Մու ի Ռանայում։ Օսլոյում գտնվող շենքը վերակառուցվել և վերաբացվել է 2005 թվականին։ Նախքան գրադարանի հիմնադրումը որպես ազգային գրադարան է գործել Օսլոյի համալսարանի գրադարանը։

Նորվեգական Գրքի միջազգային ստանդարտ համարի (ISBN) գործակալությունը, որը պատասխանատու է 82- և 978-82- նախածանցով, Նորվեգիայի ազգային գրադարանի մաս է կազմում։

## Պատմություն
մինի
Նորվեգիայի ազգային գրադարանի պատմությունը սերտորեն կապված է 1905 թվականին անկախություն ձեռք բերած պետության պատմության հետ։ 1815 թվականին Դանիայից տարանջատվելուց հետո, ազգային գրադարանի գործառույթները տրամադրվել են Օսլոյի համալսարանի գրադարանին։ 1883 թվականին սկսվել է ազգային մատենագիտության հրապարակումը։

Որպես ազգային գրադարանը ձևավորվել է միայն 20-րդ դարի վերջում։ Նորվեգական խորհրդարանը կողմ է քվեարկել Օսլոյում գրադարանի ստեղծման համար։ 1999 թվականին համալսարանի գրադարանը վերակազմակերպվել է և որոշ բաժիններ տեղափոխվել են Ազգային գրադարան։ 2005 թվականի օգոստոսի 15-ին բացվել է Ազգային գրադարանի նոր շենքը։ 2005 թվականին Օսլոյում տեղի է ունեցել Գրադարանային ընկերակցությունների և կառույցների միջազգային ֆեդերացիայի 71-րդ համաժողովը։

Գրադարանի գլխավոր շենքը գտնվում է Օսլոյի կենտրոնում (Drammensveien 42): Այստեղ նախկինում հանգրվանել է Օսլոյի համալսարանի գրադարանը։ Գրադարանի նախասրահը զարդարված է Գուստավ Վիգելանդի որմնանկարներով։ Գրադարանի Մու ի Ռանայում գտնվող մասնաճյուղը բացվել է 1989 թվականին։

## Ֆոնդ
* 2 900 000 գիրք և ամսագիր
* 135 000 քարտեզ
* 30 000 ձեռագիր
* 50 000 միկրոֆիլմ
* 200 000 թվայնացված պատկերներ

Գրադարանի հին փաստաթղթերի շարքին է պատկանում Հեմարկի աղոթագիրքը (13-րդ դար) և Նորվեգիայի թագավոր Մագնուս VI «Magnus Lagabøters Landslov» (14-րդ դար) մի շարք օրենքներ։ Այստեղ են պահվում նորվեգացի գրող Հենրիկ Իբսենի նամակները, Կնուտ Համսունի ձեռագրերը և նրա ամուսնական նամակագրությունը, որը գրադարանը ձեռք է բերել 2002 թվականին։

## Ծանոթագրություններ

## Արտաքին հղումներ
* Գրադարանի պաշտոնական կայք

Կատեգորիա:Օսլոյի գրադարաններ